**ผลงาน CQI เผยแพร่ KMblog สสจ.กาฬสินธุ์**

๑. **ชื่องานวิจัย/บทความ** เพิ่มประสิทธิภาพการจัดการข้อมูลกลุ่มเสี่ยงและกลุ่มป่วยโรคเบาหวาน /โรคความดันโลหิตสูง ใน รพ.สต.นาตาหลิ่ว อ.เขาวง จ.กาฬสินธุ์

**๒. ชื่อผู้วิจัย :** กัลยาณี ศรีเจริญ, นัยนา จิตรักษ์, สุปิยา พิมพ์แก้ว, ภูเบศวร์ วิชัยโย

**๓.หน่วยงาน :** รพ.สต.นาตาหลิ่ว

**๔. ปีที่จัดทำ** : ๒๕๖๐

**๕.หลักการและเหตุผล :**

การเปลี่ยนแปลงด้านเศรษฐกิจและสังคม ส่งผลให้การดำเนินชีวิตและสภาวะสุขภาพของประชาชนไทยเปลี่ยนแปลงไปทั้งในทางบวกและทางลบ กล่าวคือประชาชนมีอายุไขเฉลี่ยเพิ่มขึ้น การเจ็บป่วยและเสียชีวิตจากโรคติดเชื้อลดลง แต่ตรงกันข้ามประชาชนปัจจุบันเจ็บป่วยและเสียชีวิตจากโรคไร้เชื้อเพิ่มมากขึ้น เช่น โรคหัวใจและหลอดเลือด ความดันโลหิตสูง โรคเบาหวาน ในปี ๒๕๕๙ ประชากรอายุ ๓๐ ปี ได้รับการตรวจคัดกรอง จำนวน ๑,๘๐๕ คน พบเป็นกลุ่มเสี่ยง ( DTX ๑๐๐-๑๒๕ mg/dl ) จำนวน ๔๕ คน ร้อยละ๒ฬ๓๖ ป่วยเป็นเบาหวาน ( ค่า DTX > ๑๒๖ mg/dl ) จำนวน ๔คน ร้อยละ ๐.๒๒ กลุ่มเสี่ยงความดันโลหิตสูง BP ๑๒๐/๘๐- ๑๔๐/๙๐ mmHg จำนวน ๖๗ คน ร้อยละ ๓.๗๑ ป่วยโรคความดันโลหิตสูง เกณฑ์ (BP > ๑๔๐/๙๐ mmHg ) จำนวน ๒ คน ร้อยละ ๐.๑๑ ผู้ป่วยเบาหวานที่รับยาที่ รพ.สต. จำนวน ๑๔๔ คน ร้อยละ ๗๙.๔๐ ของผู้ป่วยเบาหวานทั้งหมด ซึ่งผู้ป่วยเบาหวานที่ควบคุมระดับน้ำตาลได้ ( ค่า DTX < ๑๒๖ mg/dl) ร้อยละ ๔๔.๕๒ และควบคุมระดับน้ำตาลไม่ได้ ( ค่า DTX > ๑๒๖ mg/dl ) ร้อยละ ๕๕.๔๗ และส่งต่อผู้ป่วยเบาหวานไปพบแพทย์ที่โรงพยาบาล ร้อยละ ๒๕.๒๐ ผู้ป่วยโรคความดันโลหิตสูงมารับยาที่ รพ.สต. ร้อยละ ๗๕.๓๙ ระดับความดันโลหิตอยู่ในเกณฑ์ (BP< ๑๔๐/๙๐ mmHg ) ร้อยละ ๘๕.๔๒ ระดับความดันโลหิตสูงกว่าเกณฑ์ (BP > ๑๔๐/๙๐ mmHg ) ร้อยละ ๑๔.๕๘ ส่งกลับผู้ป่วยไปที่โรงพยาบาลเขาวง ร้อยละ ๔.๑๗ ซึ่งแนวโน้มของผู้ป่วยเบาหวาน ความดันโลหิตสูง ที่ออกมารับยาที่ รพ.สต. นาตาหลิ่วมีจำนวนเพิ่มมากขึ้น พบปัญหาว่าการบันทึกข้อมูลคนไข้ยังไม่ครบถ้วนจึงไม่สามารถนำมาวิเคราะห์สถานะการณ์โรคได้อย่างถูกต้อง การจัดการระบบข้อมูลจึงเป็นสิ่งจำเป็น การจัดการข้อมูลที่มีประสิทธิภาพจะทำให้สถานบริการสาธารณสุขจัดบริการได้อย่างเหมาะสม ดังนั้น รพ.สต.นาตาหลิ่วจึงดำเนินการพัฒนาระบบฐานข้อมูล สารสนเทศ และระบบการเฝ้าระวังกลุ่มผู้ป่วยโรคเบาหวาน และโรคความดันโลหิตสูง ที่มีประสิทธิภาพ

**๖. วัตถุประสงค์ :** เพิ่มประสิทธิภาพการจัดเก็บข้อมูลกลุ่มเสี่ยง และกลุ่มป่วยโรคเบาหวาน และโรคความดันโลหิตสูง ใน รพ.สต.นาตาหลิ่ว อ.เขาวง จ.กาฬสินธุ์

 **ตัวชี้วัด**

* ร้อยละกลุ่ม Pre –DM / Pre –HT ได้รับการขึ้นทะเบียน ร้อยละ ๑๐๐
* ร้อยละ ความถูกต้องของข้อมูลเกลุ่มป่วยโรคเบาหวาน โรคความดันโลหิตสูง ร้อยละ๑๐๐
* ร้อยละผู้ป่วยโรคเบาหวาน โรคความดันโลหิตสูงได้รับการดูแลตามมาตรฐาน ๑๐๐

**๗. กลุ่มเป้าหมาย :** กลุ่มเสี่ยง กลุ่มป่วยโรคเบาหวาน โรคความดันโลหิตสูง ในเขตรับผิดชอบ รพ.สต.นาตาหลิ่ว **๘. เครื่องมือ :** ฐานข้อมูลโปรแกรม NCD mini ,ทะเบียนผู้ป่วยโรคเรื้อรัง

**๙. ขั้นตอนการดำเนินงาน :**

๑. แต่งตั้งคณะทำงาน ประชุม คณะทำงาน แบ่งหน้าที่รับผิดชอบ กำหนดกรอบแนวทางการดำเนินงาน

 ๒.เจ้าหน้าที่ผู้รับผิดชอบเข้ารับการอบรมพัฒนาทักษะในการบันทึกข้อมูล ในโปรแกรม HCIS โปรแกรม NCD Mini

 ๓.เจ้าหน้าที่จัดคลินิก แยกกลุ่มผู้ป่วยตามปิงปองจราจร ๗ สี นำข้อมูลการให้บริการบันทึกในโปรแกรม HCIS อย่างถูกต้อง ครบถ้วน สมบูรณ์ และแปรผล ระดับความเสี่ยง NCD Mini

 ๔.อสม. ออกคัดกรอง เบาหวาน / ความดันโลหิตสูง ในประชาชนกลุ่มอายุ 30 ปีขึ้นไป นำข้อมูลการให้บริการส่งมาบันทึกในโปรแกรม HCIS อย่างถูกต้อง ครบถ้วน สมบูรณ์ และแปรผล ระดับความเสี่ยง NCD Mini

 ๕.อสม. ติดตามเยี่ยมบ้าน จัดเก็บข้อมูล ค่า DTX ค่าความดันโลหิต ผู้ป่วยที่รับยาที่โรงพยาบาลเขาวง แล้วจัดส่งข้อมูลมาที่ รพ.สต. บ้านนาตาหลิ่ว เพื่อบันทึกข้อมูลใน โปรแกรม HCIS และแปรผล ระดับความเสี่ยง NCD Mini

 ๖.วางแผนการดูแลกลุ่มเสี่ยงต่อการเกิดโรคเบาหวาน/โรคความดันโลหิตสูง และวางแผนการรักษาในกลุ่มผู้ป่วย

 ๗.สรุปประเมินผล

 ผลการเปลี่ยนแปลง

 ๑) ประหยัดเวลาและประหยัดกระดาษ โดยการบันทึกข้อมูลในคอมพิวเตอร์

 ๒) มีฐานข้อมูลผู้ป่วยเบาหวาน ความดันโลหิตสูง กลุ่มเสี่ยงเบาหวาน ความดันโลหิตสูง ในเขต รพ.สต. บ้านนาตาหลิ่ว

๑๐.การวัดผลและผลการเปลี่ยนแปลง

เปรียบเทียบกลุ่ม Pre –DM / Pre –HT ได้รับการขึ้นทะเบียน ปี ๒๕๕๘ –๒๕๖๐

 ผลการดูแลผู้ป่วยเบาหวานโดยการใช้ปิงปองจราจร ๗สี ปี ๒๕๕๘- ๒๕๖๐

 ผลการดูแลผู้ป่วยความดันโลหิตสูงโดยการใช้ปิงปองจราจร ๗สี ปี ๒๕๕๘-๒๕๖๐

๑๑. บทเรียนที่ได้รับ

 ๑. เจ้าหน้าที่สามารถทราบข้อมูลกลุ่มเสี่ยงและสามารถส่งต่อผู้ป่วยได้อย่างครอบคลุม

 ๒. ผู้ป่วยสามารถเข้าถึงบริการได้มากขึ้น

 ๓.ลดระยะเวลาในการสืบค้นข้อมูล

๑๒.โอกาสในการพัฒนา

 ๑. มีการพัฒนาระบบการจัดเก็บข้อมูลอย่างต่อเนื่อง ประเมินและปรับปรุงข้อผิดพลาดจากระบบการจัดเก็บข้อมูล

๑๒.การติดต่อกับทีมงาน : นางสุปิยา พิมพ์แก้ว โรงพยาบาลส่งเสริมสุขภาพตำบลบ้านนาตาหลิ่ว ตำบลหนองผือ อำเภอเขาวง จังหวัดกาฬสินธุ์ โทร ๐๘๒ ๑๐๖ ๑๑๒๓ Email supiya ๒๕๑๐@hotmail.com

ส่งข้อมูลใน KMblog ภายใน 28 กุมภาพันธุ์ 2560 นี้

http://203.157.186.16/kmblog/main\_Addresearch.php